勞農安德鎮古剎過句德華園二首  其一
作者：程公許
朝代：宋

paragraphs: 青煒留中分，風日和且釅。
冰綃熨遠空，雲錦織方甸。
農政自古然，長官欲身勸。
皤皤彼黄髮，懇懇余素念。
胼胝無乃勞，推瀝不敢怨。
文移窘星火，日夕靦顔面。
所欣歲洊熟，况復江可堰。
蒙袂奚自來，儲粟何以贍。
瓣香企璇穹，徧界雨美膳。
使民樂耕桑，爲國罷征戰。
堯俗可盡封，嗚呼何日見。